આ જ રીતે પહાડ પર જેને આજકાલની ભાષામાં હિલ સ્ટેશન કહે છે તેના પર ફરવા જવું બધાને ગમે છે પરંતુ પહેલાં માત્ર ટ્રેનમાં જતા પરંતુ હવે તો બધે ડીઝલવાળી કારમાં જવા લાગ્યા છે. આના લીધે પ્રદૂષણ થાય છે. આ જ રીતે પહાડી વિસ્તારમાં રોપવે થવા લાગ્યા છે જે ઘણા માટે સુવિધાજનક છે કારણ કે જે ઘરડાં લોકો પહાડ ચડી શકતાં નથી. તેઓ પાવાગઢ, મનસાદેવી વગેરે મંદિરોમાં રોપવેના કારણે દર્શન કરવા જઈ શકે છે. તો હવે, અમરનાથ, કેદારનાથ, બદ્રીનારાયણ વગેરે મંદિરોમાં વૃદ્ધોના જવા માટે ભાડે હેલિકોપ્ટરની સુવિધા છે. પરંતુ રોપવે અને હેલિકોપ્ટરના લીધે પ્રદૂષણ તો ફેલાય જ છે. આ ઉપરાંત પહાડ પરથી નદીઓ વહે છે તેના પાણીનો લાભ લઈ તેમાંથી વિદ્યુત ઉત્પન્ન કરવા પ્લાન્ટ નખાય છે. ભારતની વસતી વધી રહી છે અને વીજળીનો વપરાશ પણ. રાત્રે દુકાન અને શોરૂમ બંધ હોય છે પરંતુ તેના શાઇન બોર્ડ લાઇટથી ઝળહળા હોય છે. જોવામાં આ નજારો સુંદર લાગે પરંતુ વીજળી વપરાય તેમ નવી વીજળી બનાવવી પણ પડે ને. ઘરમાં વીજળીથી ચાલતાં ઉપકરણો વધી રહ્યાં છે.